《马伏波祠》
清代·吴存义

跕跕飞鸢浪泊流，据鞍老去向壶头。云台不画椒房戚，雾潦偏余薏实愁。

铜鼓银簪蛮女乐，露花烟草野祠秋。瘴乡我正乘轺迈，亦觉平生念少游。

作者简介：（1802—1868）江苏泰兴人，字和甫。道光十八年进士。授编修。屡督学云南。同治初官至吏部左侍郎，出督浙江学政。性廉俭，无妄取。有《榴实山庄诗词文集》。